תיאטרון השעה הישראלי

תיאטרון השעה הישראלי (בעבר העמותה לקידום תיאטרון השעה לילדים ונוער) הוא תיאטרון רפרטוארי לילדים ונוער.

היסטוריה
תיאטרון השעה הישראלי הוקם בשנת 1991 על ידי מוטי חלימי וליטל פורת. מוטי חלימי הוא מנהלו מאז ועד היום.

ב-1996 הפך תיאטרון השעה הישראלי לעמותה. ב-2004 הכיר משרד החינוך והתרבות בעמותה כתיאטרון רפרטוארי. כיום התיאטרון נתמך על ידי עיריית תל אביב ומשרד המדע, התרבות והספורט. כל ההצגות כלולות בסל תרבות ארצי. רות דיין ואורנה פורת היו בין מייסדי העמותה. מאז תחילתו ועד היום הופקו מעל מאה הפקות. תיאטרון השעה הישראלי מעלה כעשר הפקות חדשות מדי עונה. כל עונה נחשפים להצגות התיאטרון כ־850,000 אלף תלמידים.

תיאטרון השעה הישראלי לילדים ונוער הנו תיאטרון הילדים הגדול והמוביל בישראל. כשמו של התיאטרון כך יצירתו - ענייני השעה. ברפרטואר התיאטרון תוכלו למצוא כ-60 הצגות שונות הנוגעות בנושאים חשובים ועמוקים בחברה הישראלית ובעולמם של הילדים כמו הצגות שעוסקות בנושא חרמות, אוטיזם, פחדים ועוד לצד קלאסיקות אהובות ומהנות לכל המשפחה כדוגמת: הקוסם מארץ עוץ, מעשה בשלושה אגוזים, פיטר פן, הדייג ודג הזהב ועוד.

בשנת 2014, במהלך מבצע צוק איתן הופיעו שחקני תיאטרון השעה הישראלי במקלטים ובמרחבים מוגנים בפני תושבי וילדי הדרום.

בשנת 2016 יצא התיאטרון עם שחקניו בהתנדבות מלאה להציג בפני מחלקת הילדים של ביה"ח איכילוב עם דמויות שונות ומגוונות.

בשנת 2017 העלה תיאטרון השעה הצגה לילדים "חנה רובינא" בשיתוף עם תיאטרון הבימה.

בשנת 2017 יצא התיאטרון לסיבוב הופעות עם ההצגה "הברווזון המכוער" בשפה הערבית להציג בפני ילדי הפליטים הסוריים בסלוניקי.

בשנת 2018 העלה התיאטרון עיבוד בימתי לספר הילדים המצליח "הדודה שלי מרחוב הנביאים", לצד הפקות שונות ומגוונות בשילוב שיריו של יורם טהרלב, הפקה זו זכתה להצלחה ורצה ברחבי הארץ עד היום (2025).

בשנת 2021 אימץ התיאטרון את פנימיית עיינות ובמסגרת זו העניק התיאטרון קורס משחק לילדי הפנימייה ללא תמורה.

בשנת 2021 השיק התיאטרון את הפרויקט "30 נקודות של אור" במסגרתו הוענקו למעלה מ-30 הצגות שונות לבתי ספר ומוסדות של החינוך המיוחד ברחבי הארץ.

בשנת 2021 נסע התיאטרון לסיבוב הופעות ברחבי לונדון לילדי הקהילות היהודיות עם הפקות שונות ומגוונות, מאז ועד היום, מקיים התיאטרון מסורת זו ונוסע מדי שנה להציג בפני ילדי הקהילות היהודיות ועוד בתי ספר וקהילות מצטרפות לפרויקט.

ב-31 במאי 2021, 31.5.2021 חגג התיאטרון באירוע גאלה רב משתתפים את שנתו ה-30, במסגרת זו הוצגה בבכורה הצגה חגיגית של המחזמר "חלומות של אחרים" משיריו של עידן רייכל.

ביוני 2021 קיים התיאטרון מחווה ליוסי בנאי לציון 15 שנים למותו וזאת במסגרת כנס סלת"א (סל תרבות ארצי) הראשון.

בשנת 2022 בימים בהם הוטל סגר נרחב על מדינת ישראל והעולם כולו בשל מגפת הקורונה החל התיאטרון בפרויקט תמיכה בשחקניו ויוצרו ובמסגרתו הוענקו כלים להתמודדות עם משבר הקורונה בתרומה מלאה של התיאטרון.

החל משנת 2023 מוצג המחזמר "קזבלן" בשיתוף התיאטרון הלאומי "הבימה" ובכיכובם של איתי לוי לסירוגין עם עופר חיון, עמית פרקש, טל מוסרי ולהקה בת 20 שחקנים. ההצגה שיחקה מעל 250 הצגות ואף הופיעה בפארק הירקון מול אלפי אנשים. זו הצגת התיאטרון הראשונה שמשתתפת בפרויקט מסוג זה.

בשנת 2023-24 הציג התיאטרון 5 הפקות חדשות: "שחקי אותה נעה" מחזה מאת אורי אוריין ובבימויו של עירד רובינשטיין, "בגדי המלך החדשים" עיבוד צבעוני, מוזיקלי וסוחף לקלאסיקה האהובה בגרסה חדשה מאת דפנה אנג'ל ובבימויו של אלדר גוהר - גרויסמן, "הענק וגנו" עיבוד חדש של אפרים סידון לספרו האהוב של אוסקר ווילד ובבימויום של משה בן שושן ורענן ניסים פררה שאף היוו שותפים לכתיבת המחזה, "נגזר לחיים" הצגת יחיד מרתקת המגוללת את סיפור חייו של אברהם אורבך אבירם, לוחם פלמ"ח מאת יותם קושניר ובבימויו של גיל ארי כהן, "אוזו ומוזו מכפר קאקרוזו", "תאודור הילד שהעז לחלום", "מהפכה בג'ונגל" ועוד..

במהלך שנת 2024 העלה התיאטרון מחזה חדש המגולל את סיפורו המרתק של אורן סמדג'ה בשם "אלוף ישראל", המחזה נכתב על ידי אורי אוריין ובוים על ידי רועי מלכה ועוד בטרם נחשף בבכורה גרף שבחים רבים ותשואות. ההצגה הציגה גם בלונדון ופריז ובשנת 2025 תציג במילאנו, רומא, מיאמי, ארגנטינה, ברזיל ומקסיקו.

בעונת 2024-25 העלה התיאטרון: חידוש להפקה עטורת השבחים "העולם ע"פ אלון", הפקה חדשה בבימויו של עירד רובינשטיין ובכתיבתו של יואב שוטן "אני והבאג שלי", גרסה צבעונית ומתוקה לספר הילדים האהוב "כובע קסמים" מאת לאה גולדברג, "הנסיך" פנטזיה צבעונית, מוזיקלית מרהיבה ועוד.

בחנוכה 2024-25 העלה התיאטרון גרסה מחודשת למחזמר "הקוסם מארץ עוץ" בבימויו של משה קפטן ובכיכובם של מיקי קם, טיילור מלכוב ומייקל לואיס. לאור הצלחת המחזמר הוא אף יצא לסיבוב הופעות נוסף בחופשת פורים ופסח 2025 .

בעונת 2025-2026 יציג תיאטרון השעה את ההצגות: "מעשה בשלושה אגוזים" הצגה מוזיקלית, צבעונית על פי סיפורה של לאה גולדברג, "ים של חברים" הצגה מרגשת העוסקת בנושא חרמות, בהשראת סיפור אמיתי שבעקבותיו הוקמה העמותה "ים של חברים", "ג'ינג'י" תעלומה בלשית על פי ספריה של גלילה רון-פדר-עמית, ובנוסף העלה את ההצגות "הלב" בהשראת רב המכר מאת אדמונדו דה אמיצ'יס ו"להיות אתה" שעוסקת בתופעת החרמות.

בחול המועד פסח 2025 קיים התיאטרון את הפסטיבל המסורתי "פסטיבל סוליקו" והפעם כ - "סוליקו בשניים". בפסטיבל כמידי שנה, הועלו 5 הפקות מקור חדשות. ההצגה הזוכה בפרס מקבלת הזדמנות להיכנס לרפרטואר תיאטרון השעה הישראלי. הפסטיבל זוכה לתשואות רבות והתעניינות מהקהל והעוסקים בתחום.

בשנת 2025 ההצגה "איתמר, הילד העברית הראשון" הייתה בסיבוב הצגות מיוחד ב-3- מדינות. השחקנים הופיעו בערים: אמסטרדם, דיסלדורף ואנטוורפן. ההצגה ששיחקה מאות פעמים בפני ילדי ישראל ובעבר אף הופיעה בפני ילדי לונדון ופריז. סיבוב ההצגות היה מטעם המחלקה לשפה העברית ולתרבות בהסתדרות הציונית העולמית, בניהולו של יו"ר המחלקה מר יגאל ברנד.

באוקטובר 2025 תעלה בבכורה הקומדיה הצרפתית "שם פרטי" בהפקה משותפת של תיאטרון השעה הישראלי ותיאטרון חיפה ובהשתתפות: גלית גיאת, בן פרי, אמיר קריאף, ירדן ברכה ויואב בר לב.

בדצמבר 2025 תעלה הצגת הילדים "כובע קסמים" במיוחד לחנוכה בכיכובם של חנה לסלאו, טיילור מלכוב ועדי אלון. זוהי הצגה מוזיקלית על פי ספרה של לאה גולדברג. 

פרסים
פרס הבמה לילדים ונוער
 2017 - פרס השחקן לשחקן משנה, אורי אוריין, בהצגה "החטיפה מן המנזר"
 2016 - הצגת השנה לנוער - "הלב האמיץ של אירנה סנדלר".
 2016 - מועמדויות לפרס הבמה להצגות ילדים ונוער.
לאה גלפנשטיין - בקטגוריית השחקנית הראשית בהצגה "הלב האמיץ של אירנה סנדלר".
דפנה אנג'ל - בקטגוריית מחזאי/ת השנה בהצגה "הלב האמיץ של אירנה סנדלר".
יונתן שוורצברג - בקטגוריית השחקן הראשי בהצגה "קאי הילד מהארגז".
בת-אל פאפורה - בקטגוריית השחקנית ראשית בהצגה "קטנטנה".
עדי אייזנמן - בקטגוריית שחקן המשנה בהצגה "פרח לב הזהב".
 2015 - בקטגוריית עיצוב הבמה להצגה "הדייג ודג הזהב" - אלכסנדר ליסיאנסקי.
 בקטגוריית עיצוב הבמה להצגה "הדייג ודג הזהב" - אורי מורג.
 בקטגוריית עיצוב התלבושות להצגה "הדייג ודג הזהב" - שירה וייז.
 2014 - ההצגה "כדור שלג" - ניב פטל זוכה בפרס השחקן הראשי.
 2012 – ההצגה "ילדה טובה" - רינת מטטוב זוכה בפרס שחקנית המשנה.
 2013 – ההצגה "האסופית" - לאה גלפנשטיין זוכה בפרס השחקנית הראשית ועידית טפרסון בפרס שחקנית המשנה.
 2011 – ההצגה "העולם על פי אלון" - שיר שנער זוכה בפרס השחקן הראשי.
 2022 - ההצגה "זה בראש שלך" - בן יוסיפוביץ' זוכה בפרס שחקן המשנה, גור קורן - זוכה בפרס המחזה הטוב ביותר.
 2024 - ההצגה "שחקי אותה נעה" - שהם שיינר זוכה בפרס שחקן בתפקיד ראשי

פסטיבל חיפה להצגות ילדים
 2009 – ההצגה "לונה"
 אפרת אביב זוכה בפרס ראשון לשחקנית.
 2010 – ההצגה "העולם על פי אלון".
 אורלי ישועה שוורצברג זוכה פרס ראשון כמחזאית.
 שיר שנער זוכה פרס ראשון לשחקן.
 עידית טפרסון זוכה בפרס ראשון לשחקנית משנה.
2013 – ההצגה "התשמע קולי".
 ההצגה זוכה במקום ראשון בפסטיבל חיפה להצגות ילדים לאותה שנה.
 גדי צדקה זוכה פרס ראשון כמחזאי.
 רינת מטטוב זוכה בפרס ראשון לשחקנית.
2021 - ההצגה "זה בראש שלך"
גור קורן זוכה פרס ראשון כמחזאי
נועם חורב זוכה פרס המוזיקה הטובה ביותר
מור ענטר ובן יוסיפוביץ' - זוכי ציון לשבח על משחק מדויק ועבודת פרטנר נפלאה

תמונות מהצגות התיאטרון

קישורים חיצוניים

 טיקטוק תיאטרון השעה



הערות שוליים

תיאטרון השעה הישראלי
קטגוריה:תיאטרון ילדים ונוער